
รายงานการประชุมสภาองค์การบริหารส่วนตำบลนาไม้ไผ่สมัยวิสามัญ  สมัยที่  4/2559 ประจำปี  2559
เมื่อวันที่  30  กันยายน  2559  เวลา  13.00 น.
ณ  ห้องประชุมเฉลิมพระเกียรติ 80  พรรษา   องค์การบริหารส่วนตำบลนาไม้ไผ่
ผู้มาประชุม
	ลำดับที่
	ชื่อ – สกุล
	ตำแหน่ง

	1.
	นายสบาย
	รัตนบุรี
	ประธานสภาฯ อบต.

	2.
	นายสมบูรณ์
	รักษ์ศรีทอง
	รองประธานสภาฯ อบต.

	3.
	นายนพดล
	ไชยศร
	เลขานุการสภา อบต.

	4.
	นายวิชาชาญ
	ชนูดหอม
	ส.อบต.หมู่ที่ 1

	5.
	นายภัฎศชลญ์
	แร่ทอง
	ส.อบต.หมู่ที่ 2

	6.
	นายเสริมศักดิ์
	พฤกษพนม
	ส.อบต.หมู่ที่ 2

	7.
	นายพงษ์ศักดิ์
	พรหมดนตรี
	ส.อบต. หมู่ที่ 3

	8.
	นายสมนึก
	สมมาตร
	ส.อบต.หมู่ที่ 4

	9.
	นางสิรัญญา
	สังข์การณ์
	ส.อบต.หมู่ที่ 5

	10.
	นายขจร
	แก้วสว่าง
	ส.อบต.หมู่ที่ 5 

	11.
	นายรัตตะภูมิ
	คงยงค์
	ส.อบต. หมู่ที่ 6 

	12.
	นายสัมพันธ์
	จีนประสม
	ส.อบต.หมู่ที่ 6

	13.
	นายพรชัย
	รัตนคช
	ส.อบต.หมู่ที่ 7

	14.
	นายพรศักดิ์
	ภักดีสุวรรณ
	ส.อบต.หมู่ที่ 7

	15.
	นายอภินันต์
	หนูริง
	ส.อบต.หมู่ที่ 8

	16.
	นายวิชาญ
	ทรัพย์พระอินทร์
	ส.อบต.หมู่ที่ 8

	17.
	นางสาวเสาวรัตน์
	ช่วยเกิด
	ส.อบต.หมู่ที่ 9

	18.
	นายสมพร
	รัตนคช
	ส.อบต.หมู่ที่ 9

	19.
	นายผล
	กล้าปราบโจร
	ส.อบต.หมู่ที่ 10

	20.
	นางสาวนงลักษณ์
	ตาดทอง
	ส.อบต.หมู่ที่ 10

	21.
	นายสมยศ
	รักษาแก้ว
	ส.อบต.หมู่ที่  11

	22.
	นายณรงค์
	อักษรไทย
	ส.อบต.หมู่ที่ 11

	23.
	นายเดชภณ
	แก้วคุ้มภัย
	ส.อบต.หมู่ที่ 14

	24.
	นายชัยณรงค์
	เพชรส่งศรี
	ส.อบต.หมู่ที่ 14






ผู้ไม่มาประชุม
	ลำดับที่
	ชื่อ – สกุล
	ตำแหน่ง

	1.
	นายสมใจ
	ศรีระษา
	ส.อบต.หมู่ที่4(ขาด)

	2.
	นายไพศาล
	แก้วตาทิพย์
	ส.อบต.หมู่ที่12(ขาด)

	3.
	นายอภิชาติ
	รัตนบุรี
	ส.อบต.หมู่ที่ 12(ขาด)

	4.
	นางศรีสุดา 
	ชำนาญกิจ
	ส.อบต.หมู่ที่ 13 (ขาด)


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง

	1.
	นายชัยพิภัทร
	รัตนบุรี
	นายก อบต.

	2.
	นายสายันท์
	นิธิสกุลกาญจน์
	รองนายก อบต.

	3.
	นายสุชาติ
	หนูในนา
	รองนายก  อบต.

	4.
	นางสุจิตรา
	ป้านวัน
	รองปลัดฯ

	5.
	นางถาวร
	อยู่เป็นสุข
	ผอ.กองคลัง

	6.
	นายนพนันท์
	บัวซิม
	ผอ.กองช่าง

	7.
	นางอรอุษา
	คงหอม
	จนท.วิเคราะห์ฯ

	8.
	นางจีรภรณ์
	คชพันธ์
	ผช.ธุรการ


	เมื่อที่ประชุมพร้อมแล้ว เลขานุการสภา อบต.นาไม้ไผ่  กล่าวเรียนเชิญ ประธานสภาฯ  จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้
เริ่มประชุม	13.00 น.
เรื่องก่อนระเบียบวาระการประชุม
ประธานสภาฯ	ตามที่สภาองค์การบริหารส่วนตำบลนาไม้ไผ่  ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่  สมัยวิสามัญ  สมัยที่4/2559  โดยมีกำหนด  15  วัน  นับตั้งแต่วันที่  28  กันยายน – 12  ตุลาคม  2559  นั้น  สำหรับวันนี้ก็มีเรื่องที่จะประชุมดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
1.1  เรื่อง  การเลือกตั้งผู้ใหญ่บ้านหมู่ที่  13
ประธานสภาฯ	เมื่อวานได้มีการประชุมราษฎรหมู่ที่ 13 โดยมีท่านอุดม  รอบคอบ ปลัดอาวุโส อำเภอทุ่งสง ได้ไปชี้แจงแนวทางในการเลือกตั้งผู้ใหญ่บ้าน  โดยที่ประชุมได้มีมติให้ทางอำเภอทำหนังสือไปยังจังหวัดเพื่อทำหนังสือไปยังกระทรวงมหาดไทยชี้แจงเหตุผลในการเลือกตั้งผู้ใหญ่บ้าน
ที่ประชุม	รับทราบ



ระเบียบวาระที่  2  เรื่องรับรองรายงานการประชุมสภาครั้งที่แล้ว  (เมื่อวันที่ 5 กรกฎาคม  2559)
นายนพดล  ไชยศร	เลขานุการสภา ได้มีการทบทวนรายงานการประชุมครั้งที่แล้ว  โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่
ที่ประชุม	ขอให้มีการแก้ไขข้อความที่พิมพ์ผิดในหน้าที่ 9
ประธานสภาฯ	สมาชิกท่านใดไม่รับรองรายงานการประชุมครั้งที่แล้วเมื่อวันที่ 5  กรกฎาคม2559   ตามที่ได้มีการแก้ไขแล้ว  โปรดยกมือขึ้นครับ/ไม่มี
มติที่ประชุม			รับรองเป็นเอกฉันท์
ระเบียบวาระที่ 3 เรื่องด่วน/พิจารณา
3.1  เรื่อง  ขออนุมัติโอนงบประมาณไปตั้งจ่ายรายการใหม่  จำนวน  3  โครงการ  ดังนี้
		1.  โครงการปรับปรุงและตกแต่งอาคารเรียนศูนย์พัฒนาเด็กเล็ก  อบต.นาไม้ไผ่  (ทำรางน้ำ-กั้นห้อง-ก่อสร้างเสาธง)
		2.  โครงการซ่อมแซมถนนหินคลุกสายช่องหินลูกช้าง  หมู่ที่  13,10  
		3.  ค่าออกแบบโครงการต่อเติมที่ทำการสำนักงาน อบต.นาไม้ไผ่  จำนวน  10,000  บาท
ประธานสภาฯ	ขอเชิญท่านนายก อบต.ชี้แจงรายละเอียด  
นายชัยพิภัทร  รัตนบุรี	เรียนท่านประธานสภาฯ  และเพื่อนสมาชิกทุกท่านสำหรับโครงการปรับปรุงและตกแต่งอาคารเรียนศูนย์พัฒนาเด็กเล็ก อบต.นาไม้ไผ่  เนื่องจากเราได้เฉพาะงบประมาณที่ก่อสร้างอาคารเท่านั้น  เราก็เลยต้องขอโอนเงินมาเพื่อตั้งจ่ายรายการใหม่ซึ่งก็คือการทำรางน้ำ  การกั้นห้อง  และการก่อสร้างเสาธงโดยมีรายละเอียดดังนี้  1.  ก่อสร้างเสาธงอาคารศูนย์พัฒนาเด็กเล็ก  อบต.นาไม้ไผ่ (แห่งใหม่)  ขนาดความสูง  9.00  เมตร  งบประมาณ  21,400  บาท  2.  ทำรางน้ำสังกะสีอาคารศูนย์พัฒนาเด็กเล็ก  อบต.นาไม้ไผ่  (แห่งใหม่)  งบประมาณ  18,000  บาท  3.  งานกั้นห้อง  ,งานเหล็กดัด  งบประมาณ  277,300  บาท  รวมงบประมาณทั้งสิ้น  316,700  บาท  โดยโอนลดจาก  1. ค่าบำรุงรักษาและปรับปรุงครุภัณฑ์  จำนวน  100,000  บาท  2.  โครงการส่งเสริมพัฒนาการศึกษาและศูนย์พัฒนาเด็กเล็กเนื่องในวันเด็กแห่งชาติ  จำนวน  100,000  บาท  และ 3.  โครงการศึกษาแหล่งเรียนรู้นอกสถานที่  จำนวน  116,700  บาท   และโครงการที่สองคือโครงการซ่อมแซมถนนหินคลุกสายช่องหินลูกช้าง หมู่ที่ 13,10 ซึ่งถนนสายนี้เราได้ขออนุมัติผ่านสภาไปแล้วโดยใช้เงินทุนสำรองสะสมและเนื่องจากงบประมาณไม่พอเราจึงต้องขอโอนงบประมาณมาตั้งจ่ายรายการใหม่โดยโอนลดมาจากเงินเหลือจ่าย จาก 1. ค่าวัสดุยายพาหนะและขนส่ง  100,000  บาท  2. วัสดุวิทยาศาสตร์หรือการแพทย์  100,000  บาท  3.  โครงการท้องถิ่นไทยเทิดไท้องค์ราชัน  100,000  บาท  4.  โครงการอบรมพัฒนาอาสาสมัครดูแลผู้สูงอายุที่บ้าน  100,000  บาท  5.  โครงการส่งเสริมแลสนับสนุนนักกีฬาเข้าร่วมการแข่งขันในระดับต่างๆ  94,600  บาท  และสำหรับค่าออกแบบโครงการต่อเติมที่ทำการสำนักงาน อบต.นาไม้ไผ่  จำนวน  10,000  บาท  ต้องโอนไว้สำหรับการจ้างวิศวกรในการเซ็นต์รับรองอาคารที่จะก่อสร้างใหม่เนื่องจากอาคารที่จะก่อสร้างนั้นมีความกว้างเกิน 5 เมตร  โดยเราจะสร้างอาคาร  2  ชั้น  ข้างล่างปล่อยโล่ง  ข้างบนเป็นห้องประชุม  ซึ่งตามรายละเอียดกฎกระทรวงกำหนดวิชาชีพวิศวกรรมบัญญัติโดยสรุปว่า  อาคารที่เข้าข่ายเป็นอาคารควบคุม  หมายถึง  จำเป็นต้องมีวิศวกรผู้ออกแบบและควบคุมงาน  มีลักษณะดังนี้  1.  อาคารที่มีความสูงตั้งแต่ 3  ชั้นขึ้นไป  หรือโครงสร้างของอาคาร  ชั้นใดชั้นหนึ่งสูงตั้งแต่  4  เมตร  หรือมีช่วงคานตั้งแต่  5  เมตรขึ้นไป  2.  อาคารสาธารณะทุกชนิด 3. โครงสร้างใต้ดินที่มีความลึกตั้งแต่  1.50  ม.  ถ้าถามว่าทำไมเราต้องขอโอนเงินก็เนื่องจากว่าเราไม่ได้ตั้งงบประมาณไว้   ก็เลยต้องขอโอนเงินกับสภาฯในครั้งนี้   ก็ต้องขอให้ท่าน ผอ.กองช่างได้อธิบายว่าทำไม ผอ.ถึงเซ็นควบคุมงานไม่ได้
นายนพนันท์  บัวซิม	สำหรับผู้ที่จะเซ็นต์รับรองการก่อสร้างอาคารที่มีความกว้างเกิน 5  เมตรได้นั้นจะต้องเป็นผู้ที่มีใบประกอบวิชาชีพวิศวกรรมควบคุมต้องเป็นตำแหน่งวิศวกรเฉพาะ  ซึ่งในจุดนี้เกินผมไม่สามารถทำได้เพราะผมไม่ใช่วิศวกรเฉพาะไม่มีอำนาจที่จะเซ็นต์แบบได้  ซึ่งผู้ที่จะทำได้วุฒิวิศวกรสามารถทำได้ทุกอย่าง สรุปคือต้องใช้วิศวกรโดยตำแหน่งเป็นเป็นวิชาชีพของเค้า
ประธานสภาฯ	มีสมาชิกท่านใดต้องการที่จะสอบถามเพิ่มเติมหรือไม่ถ้าไม่มีผมขอมติที่ประชุม
ประธานสภาฯ	ขอเชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ผมนายวิชาชาญ  ชนูดหอม ส.อบต. หมู่ที่ 1  ก่อนที่ท่านประธานสภาฯจะขอมติที่ประชุม ผมอยากจะทราบถึงรายละเอียดในการที่จะใช้จ่ายงบประมาณ  494,600  บาท  ว่ามีรายละเอียดอะไรบ้าง  เช่นโครงการช่องหินลูกช้าง ทำอย่างไรใคร่อยากจะทราบถึงรายละเอียด
นายชัยพิภัทร  รัตนบุรี	เรียนท่านประธานสภาฯ  จะใช้เปิดช่องทางโดยหน้าช่องหินลูกช้าง      จะใช้แม็คโครขุดคูเพื่อระบายน้ำข้างทางเนื่องจากว่าที่ผ่านมาฝนตกน้ำจะไหลเซาะตรงกลางถนนทำให้รถไม่สามารถสัญจรไปมาได้ ซึ่งครั้งนี้จะขุดคูระบายน้ำ  
ประธานสภาฯ	ขอเชิญ นายผล  กล้าปราบโจร
นายผล  กล้าปราบโจร	เรียนท่านประธานสภาฯ  ผมนายผล  กล้าปราบโจร  ส.อบต.หมู่ที่ 10  ผมมีอยู่ 2 เรื่องคือ เรื่องแจกเอกสารผมไม่มีเอกสารเลย  สำหรับถนนช่องหินลูกช้าง  ผมอยากจะให้มีการซ่อมแซมถนนสายนี้เพราะชาวบ้านเดือดร้อนมาก
นายวิชาชาญ  ชนูดหอม	เรียนท่านประธานสภาฯ อีกครั้ง ผมเห็นใจถนนสายช่องหินลูกช้างซ่อมหลายครั้งแล้วตั้งแต่ผมเป็นสมาชิกมาเราใช้งบประมาณในการทำถนนสายนี้มาพอสมควร
นายนพดล  ไชยศร	ขออนุญาตครับ ก่อนที่ท่าน ผอ.ช่างจะเอารายละเอียดเพิ่มเติมมา  คือโครงการนี้จริงๆแล้วผ่านการพิจารณาของสภาฯมาแล้วโดยใช้เงินสำรองเงินสะสมและเนื่องจากเงินทุนสำรองจ่ายมันมีไม่เพียงพอคือสภาฯ อนุมัติให้จ่ายไปแล้วเมื่อครั้งที่แล้ว  พอว่าทุนสำรองมันไม่พอเรามีเงินส่วนที่เหลือที่พอจะโอนมาตั้งจ่ายรายการใหม่ให้กับโครงการนี้ได้ท่านนายกก็เลยให้โอนมาแล้วขออนุมัติสภาฯสรุปว่าทุนสำรอง 25 % ไม่ต้องใช้  โดยใช้เงินที่โอนมาตามที่ท่านนายกฯได้ชี้แจงคือเป็นการเปลี่ยนที่มาของเงินเท่านั้นเอง  คือสภาฯอนุมัติไว้ให้แล้วเมื่อครั้งที่แล้ว
ประธานสภาฯ	ขอเชิญท่านขจร  แก้วสว่าง
นายขจร  แก้วสว่าง	เรียนท่านประธานสภาฯ 	ผมนายขจร  แก้วสว่าง  ส.อบต.หมู่ที่ 5  ขอเพิ่มเติมรายละเอียดในการก่อสร้างเพราะเท่าที่ได้ขึ้นไปที่ถนนสายนี้จะมีความลาดชันงบประมาณสี่แสนกว่าผมก็อยากจะให้ ผอ.กองช่างช่วยอธิบายว่าเราจะสร้างหรือปรับปรุงวิธีไหนบ้างคือตรงนี้มันค่อนข้างจะสร้างยากคืองบประมาณที่ใช้ไปผมอยากจะให้คุ้มค่ามากที่สุด
นายนพนันท์  บัวซิม	เรียนท่านประธานสภาฯ	สำหรับโครงการซ่อมแซมถนนหินคลุกสายช่องหินลูกช้างคือจะทำการเกรด เกลี่ย ปรับแต่งคูน้ำตลอดสายแล้วลงหินคลุกประมาณห้าร้อยกว่าคิวอาจจะไม่ได้เต็มพื้นที่เพราะถ้าเต็มพื้นที่จะต้องใช้งบประมาณมากกว่านี้และในช่วงที่เป็นหลุมบ่ออาจจะลงหินคลุกมากเป็นพิเศษ
ประธานสภาฯ	มีสมาชิกท่านใดต้องการจะสอบถามเพิ่มเติมบ้าง  ถ้าไม่มีผมจะขอมติที่ประชุมทีละโครงการของวาระนี้
ประธานสภาฯ	สมาชิกท่านใดไม่อนุมัติโอนงบประมาณไปตั้งจ่ายรายการใหม่  โครงการก่อสร้างเสาธงอาคารศูนย์พัฒนาเด็กเล็ก  อบต.นาไม้ไผ่  โปรดยกมือขึ้น/ไม่มี
ประธานสภาฯ	สมาชิกท่านใดอนุมัติโอนงบประมาณไปตั้งจ่ายรายการใหม่  โครงการก่อสร้างเสาธงอาคารศูนย์พัฒนาเด็กเล็ก  อบต.นาไม้ไผ่  โปรดยกมือขึ้น
มติที่ประชุม	อนุมัติ
ประธานสภาฯ	ต่อไปเป็นการทำรางน้ำ  มีสมาชิกท่านใดต้องการสอบถามเพิ่มเติมหรือไม่  ถ้าไม่มีผมขอมติที่ประชุม
ประธานสภาฯ	สมาชิกท่านใดไม่อนุมัติการทำรางน้ำสังกะสีอาคารศูนย์พัฒนาเด็กเล็ก  อบต.      นาไม้ไผ่  โปรดยกมือขึ้น/ไม่มี
ประธานสภาฯ	สมาชิกท่านใดอนุมัติการทำรางน้ำสังกะสีอาคารศูนย์พัฒนาเด็กเล็ก อบต.            นาไม้ไผ่  โปรดยกมือขึ้น
มติที่ประชุม	อนุมัติ
ประธานสภาฯ	ต่อไปเป็นงานกั้นห้อง  งานเหล็กดัด อาคารศูนย์พัฒนาเด็กเล็ก อบต.นาไม้ไผ่   มีสมาชิกท่านใดต้องการสอบถามเพิ่มเติมหรือไม่ ถ้าไม่มีผมขอมติที่ประชุม
ประธานสภาฯ	สมาชิกท่านใดไม่อนุมัติงานกั้นห้อง  งานเหล็กดัด  อาคารศูนย์พัฒนาเด็กเล็ก  อบต.นาไม้ไผ่  โปรดยกมือขึ้น/ไม่มีนะครับ
ประธานสภาฯ	สมาชิกท่านใดอนุมัติงานกั้นห้อง  งานเหล็กดัด  อาคารศูนย์พัฒนาเด็กเล็ก  อบต.นาไม้ไผ่  โปรดยกมือขึ้น
มติที่ประชุม	อนุมัติ
ประธานสภาฯ	ต่อไปเป็นโครงการซ่อมแซมถนนหินคลุกสายช่องหินลูกช้าง  หมู่ที่ 13,10  มีสมาชิกท่านใดต้องการสอบถามเพิ่มเติมบ้าง  ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่อนุมัติโอนเงินไปตั้งจ่ายรายการใหม่โครงการซ่อมแซมถนนหินคลุกสายช่องหินลูกช้าง  หมู่ที่ 13 ,10 โปรดยกมือขึ้น/ไม่มีนะครับ
ประธานสภาฯ	สมาชิกท่านใดอนุมัติโอนเงินไปตั้งจ่ายรายการใหม่โครงการซ่อมแซมถนนหินคลุกสายช่องหินลูกช้าง  หมู่ที่ 13 ,10 โปรดยกมือขึ้น
มติที่ประชุม 	อนุมัติ
ประธานสภาฯ	สมาชิกท่านใดไม่เห็นชอบโอนเงินไปตั้งจ่ายรายการใหม่ค่าออกแบบโครงการต่อเติมที่ทำการสำนักงาน อบต.นาไม้ไผ่  จำนวน  10,000  บาท โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบโอนเงินไปตั้งจ่ายรายการใหม่ค่าออกแบบโครงการต่อเติมที่ทำการสำนักงาน อบต.นาไม้ไผ่  จำนวน  10,000  บาท โปรดยกมือขึ้น
มติที่ประชุม 	เห็นชอบ
3.2  เรื่อง  ขออนุมัติกันเงินโดยไม่ได้ก่อหนี้ผูกพัน จำนวน  4  โครงการ  ดังนี้
		1.  โครงการปรับปรุงและตกแต่งอาคารเรียนศูนย์พัฒนาเด็กเล็ก  อบต.นาไม้ไผ่  (ทำรางน้ำ-กั้นห้อง-ก่อสร้างเสาธง)
		2.  โครงการซ่อมแซมถนนหินคลุกสายช่องหินลูกช้าง  หมู่ที่  13,10  
		3.  ค่าออกแบบโครงการต่อเติมที่ทำการสำนักงาน อบต.นาไม้ไผ่  จำนวน  10,000  บาท
		4.  โครงการจัดหาครุภัณฑ์คอมพิวเตอร์องค์การบริหารส่วนตำบลนาไม้ไผ่
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ  สำหรับเรื่องขออนุมัติกันเงินโดยไม่ได้ก่อหนี้ผูกพัน  จำนวน  4  โครงการ  ได้แก่ 1.  โครงการปรับปรุงและตกแต่งอาคารเรียนศูนย์พัฒนาเด็กเล็ก  อบต.นาไม้ไผ่  (ทำรางน้ำ-กั้นห้อง-ก่อสร้างเสาธง)
		2.  โครงการซ่อมแซมถนนหินคลุกสายช่องหินลูกช้าง  หมู่ที่  13,10  
		3.  ค่าออกแบบโครงการต่อเติมที่ทำการสำนักงาน อบต.นาไม้ไผ่  จำนวน  10,000  บาท
		4.  โครงการจัดหาครุภัณฑ์คอมพิวเตอร์องค์การบริหารส่วนตำบลนาไม้ไผ่
	เมื่อสภาฯได้อนุมัติให้มีการโอนไปตั้งจ่ายรายการใหม่แล้วเนื่องจากวันนี้เป็นวันสิ้นปีงบประมาณ ดังนั้นจึงต้องขออนุมัติกันเงินโดยไม่ได้ก่อนหนี้ผูกพันโครงการต่างๆไว้ก่อนเพื่อที่จะไปจ่ายในงบประมาณหน้าเพื่อให้งานของเราดำเนินต่อไปได้  ซึ่งโครงการที่ 1-3  ก็ได้ชี้แจงท่านไปแล้ว ส่วนโครงการที่ 4  เป็นโครงการจัดหาครุภัณฑ์คอมพิวเตอร์ องค์การบริหารส่วนตำบลนาไม้ไผ่  ซึ่งเป็นเรื่องด่วนที่เพิ่งเข้ามาเนื่องจากตัวนี้เราได้ตั้งงบประมาณของปี  2559  ไว้เพื่อจัดซื้อคอมพิวเตอร์ให้สำนักงานโดยรายละเอียดก็ตามเอกสารที่ได้แจกให้กับทุกท่าน  และด้วยทางองค์การบริหารส่วนตำบลนาไม้ไผ่ และเนื่องจากเราได้รับหนังสือจากสำนักงานจังหวัดนครศรีธรรมราช  เรื่อง แจ้งผลการพิจารณาโครงการจัดหาระบบคอมพิวเตอร์  โดยให้หน่วยงานเจ้าของโครงการตามรายชื่อซึงในนั้นก็มี อบต.นาไม้ไผ่  ด้วยให้ดำเนินการจัดหาครุภัณฑ์คอมพิวเตอร์ตามราคากลางที่มีการปรับเปลี่ยน  แต่หนังสือตัวนี้มาถึงเราช้า  ทำให้เราไม่สามารถดำเนินการได้ทัน  ดังนั้นจึงขออนุมัติกันเงินโดยไม่ได้ก่อหนี้ผูกพันไว้ก่อน รวมเงินทั้งสิ้น  214,600  บาท
ประธานสภาฯ	มีสมาชิกท่านใดต้องการสอบถามเพิ่มเติมบ้างหรือไม่  ถ้าไม่มีผมขอมติที่ประชุม
ประธานสภาฯ	สมาชิกท่านใดไม่เห็นชอบกันเงินโดยไม่ได้ก่อหนี้ผูกพัน  จำนวน  4  โครงการ โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบกันเงินโดยไม่ได้ก่อหนี้ผูกพัน  จำนวน  4  โครงการ โปรดยกมือขึ้น
มติที่ประชุม	เห็นชอบ
3.3  เรื่อง  ขอความเห็นชอบรับมอบสินทรัพย์และค่าใช้จ่ายในการบำรุงรักษาครุภัณฑ์เครื่องปรับอากาศ
ประธานสภาฯ	ขอเชิญนายกฯ
นายชัยพิภัทร  รัตนบุรี	เรียนท่านประธานสภาฯ และเพื่อนสมาชิกทุกท่าน สำหรับวาระนี้ก็สืบเนื่องจากการจัดการชกมวยไทยที่ผ่านมาทางคณะผู้จัดได้มีความประสงค์จะมอบสินทรัพย์เป็นเครื่องปรับอากาศให้กับ ศพด. อบต.นาไม้ไผ่  แต่ทั้งนี้ก็ต้องขอความเห็นชอบจากสภาท้องถิ่นว่าจะรับมอบหรือไม่เนื่องจากหากมีการรับมอบไปแล้วก็จะมีค่าใช้จ่ายเกี่ยวกับการบำรุงรักษาด้วยซึ่งการบำรุงรักษาจะต้องใช้งบประมาณของ อบต.อย่างต่อเนื่อง
ประธานสภาฯ	มีสมาชิกท่านใดต้องการสอบถามเพิ่มเติมบ้างหรือไม่
ประธานสภาฯ	สมาชิกท่านใดไม่เห็นชอบในการรับมอบสินทรัพย์และค่าใช้จ่ายในการบำรุงรักษาครุภัณฑ์เครื่องปรับอากาศโปรดยกมือขึ้น/ไม่มี
ประธานสภาฯ	สมาชิกท่านใดเห็นชอบการรับมอบสินทรัพย์และค่าใช้จ่ายในการบำรุงรักษาครุภัณฑ์เครื่องปรับอากาศโปรดยกมือขึ้น
มติที่ประชุม	ส่วนใหญ่เห็นชอบ 22 ท่าน  (งดออกเสียง 2 ท่าน)
3.4  เรื่อง  ขอเปลี่ยนแปลงรายละเอียดโครงการซ่อมแซมถนนลาดยางสายต่างๆ  จำนวน  8  โครงการตามงบจ่ายขาดเงินสะสมประจำปีงบประมาณ  2559  ดังนี้
1. 	โครงการซ่อมแซมถนนลาดยางสายสะพานคลองหมอ-ต่อเขตควนกรด หมู่ที่1
2. โครงการซ่อมแซมถนนลาดยางสายทุ่งควนนม  หมู่ที่2
3. โครงการซ่อมแซมถนนลาดยางสายวังธง-ปากคลอง  หมู่ที่3
4. โครงการซ่อมแซมถนนลาดยางสายวังจิก-ต่อเขตถนนลาดยาง อบจ. หมู่ที่4
5. โครงการซ่อมแซมถนนลาดยางสายบ้านนายทวี-สี่แยกหนองหอย  หมู่ที่6
6. โครงการซ่อมแซมถนนลาดยางสายหน้าโรงรมยางไสกรูด  หมู่ที่8
7. โครงการซ่อมแซมถนนลาดยางสายบ้านกลาง-ถนนสายน้ำรางพร้อมวางท่อระบายน้ำ คสล  หมู่ที่9
8. โครงการซ่อมแซมถนนลาดยางบ้านนายทวี  กุมทอง-บ้านกำนันวิชัย  หมู่ที่12
ประธานสภาฯ	ขอเชิญท่านนายก อบต.  
นายชัยพิภัทร  รัตนบุรี	เรียนท่านประธานสภาฯ  สำหรับโครงการทั้ง 8  โครงการนี้สภาฯได้อนุมัติให้มีการดำเนินการซ่อมแซมทั้ง 8  โครงการนี้ตามงบจ่ายขาดเงินสะสมประจำปีงบประมาณ  2559  แต่ไม่มีผู้ใดสนใจเสนอราคาเนื่องจากว่าการซ่อมหลุมบ่อถนนลาดยางเป็นช่วงเป็นตอน  จึงเสนอ จะทำเป็นพื้นที่ปูพื้นทางเดียวกันทั้งหมดในจุดที่เสียหายเยอะ  คือให้เอาแต่ละจุดแต่ละจุดมารวมกันว่าเป็นพื้นที่กี่ตารางเมตร เราจะไม่ซ่อมทุกจุด ทางคณะบริหารเลยต้องนำเรื่องนี้เข้าสู่สภาฯเพื่อขอความเห็นชอบเปลี่ยนแปลงรายละเอียดจากเพื่อนสมาชิกเพราะวันก่อนที่เราอนุมัติไปเราอนุมัติเป็นจุด
ประธานสภาฯ	เชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ในเมื่อคณะบริหารขอเปลี่ยนแปลงรายละเอียด ผมขออนุญาตยกตัวอย่างหมู่ที่ 12 เพราะผมขับรถผ่านทุกวัน ถ้าให้ทำอย่างที่ท่านว่าผมว่าทำไม่ได้ครับ เพราะตอนสำรวจเราสำรวจเป็นจุดๆแล้วเรามารวมกันแล้วหลุมที่เหลือละเราจะทำอย่างไร  เพราะถ้าถนนสายไหนที่เสียหายไม่เยอะเค้าก็สามารถปูยาวได้แต่สายที่เสียหายเยอะคงทำไม่ได้  ถ้าหากทำอย่างนี้ได้หรือไม่ ตรงที่เสียหายเยอะของถนน ให้ท่านปูยาวไป แต่ที่เป็นหลุมก็ให้ท่านช่วยอุดให้ด้วย
ประธานสภาฯ	ขอเชิญท่านพงษ์ศักดิ์  พรหมดนตรี
นายพงษ์ศักดิ์  พรหมดนตรี	เรียนท่านประธานสภาฯ	 ผมนายพงษ์ศักดิ์  พรหมดนตรี  ส.อบต. หมู่ที่ 3  ใกล้เคียงกับท่านสมาชิกหมู่ที่ 1  ของผมมีอยู่ 1 สายคือสายวังธง ปากคลอง  ตรงนี้ตามที่ช่างได้สำรวจมามี 14  จุด  ก่อนหน้านี้ช่างก็ได้ไปหาผมเพื่อที่จะทำตามที่ท่านนายกได้ชี้แจง  แต่ผมคิดว่าคงทำไม่ได้เนื่องจากถนนสายนี้ มี 3 จุดใหญ่ที่เสียหามาก จะให้มาปูจุดเดียวคงไม่ได้  ต้องซ่อมอย่างน้อย 3  จุดใหญ่ ให้ครบ 200  กว่าเมตร  และตอนนี้เรามีการวางท่อทำให้มีการเปิดแผลของถนนเพิ่มขึ้นมาอีกจริงๆถ้ามีการวางท่อก็น่าจะมีการซ่อมผิวจราจร ณ จุดนั้นด้วย
ประธานสภาฯ	ขอเชิญท่าน ผอ.กองช่าง  ได้ชี้แจง
นายนพนันท์  บัวซิม	เรียนท่านประธานสภาฯ  คือให้ทำแบบนี้ดีหรือไม่คือเราไม่เอากว้างยาว แต่เราเอาพื้นที่ให้ครบกัน คือไม่ต้องระบุกว้างยาวตรงไหนเอาพื้นที่ให้ครบกันเวลาตรวจก็ใช้การวัด
ประธานสภาฯ	เชิญท่านพงษ์ศักดิ์  พรหมดนตรี
นายพงษ์ศักดิ์  พรหมดนตรี	เรียนท่านประธานสภาฯ  ผมพอจะเข้าใจท่าน ผอ. แต่ว่าเป็นแบบนี้ได้หรือไม่ ยกตัวอย่างของถนนหมุ่ที่ 3  ว่าผิวจราจรกว้าง 4  เมตร  ซ่อมเต็มผิวจราจรจะเป็นหลุมเท่าไหร่ไม่ว่าแต่ต้องซ่อมตามความกว้างของผิวจราจรเดิม รวม 3 จุดที่ผมว่าแล้วครบตามจำนวน  200 ตารางเมตรที่ท่านกำหนดไว้แบบนี้ได้หรือไม่
ประธานสภาฯ	เชิญท่านสัมพันธ์  จีนประสม
นายสัมพันธ์  จีนประสม	เรียนท่านประธานสภาฯ ผมว่าการซ่อมถนนแบบเป็นจุด ไม่ค่อยได้ผลเท่าไหร่จากประสบการณ์ของหมู่ที่ 6  ผมว่าพื้นถนนมันแข็งอยู่แล้วไม่ต้องกรุย บด อัด ให้ปูไปเลย ตรงไหนเป็นหลุมมากก็ปูตลอดสาย  แต่ตอนนั้นของหมู่ที่ 6  ผมคุยกับผู้รับเหมาว่านอกจากที่ปูแล้วจุดที่เป็นหลุมซ่อมแซมให้ด้วย  ผมเสนอให้ตรวจสอบจากปริมาณพื้นผิวจราจรเป็นเกณฑ์  
ประธานสภาฯ	มีสมาชิกท่านใดต้องการที่จะสอบถามเพิ่มเติมบ้างหรือไม่  ถ้าไม่มีผมขอมติที่ประชุม
ประธานสภาฯ	สมาชิกท่านใดไม่เห็นชอบเปลี่ยนแปลงรายละเอียดโครงการซ่อมแซมถนนลาดยางสายต่างๆ จำนวน  8  โครงการ ตามงบจ่ายขาดเงินสะสมประจำปีงบประมาณ  2559   โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบเปลี่ยนแปลงรายละเอียดโครงการซ่อมแซมถนนลาดยางสายต่างๆ จำนวน  8  โครงการ (ตั้งจ่ายจากเงินสะสมประจำปี  2559)   โปรดยกมือขึ้น
มติที่ประชุม	เห็นชอบ
3.5  เรื่อง  ขอเปลี่ยนแปลงรายละเอียดโครงการซ่อมแซมถนนลาดยางสายต่างๆ  จำนวน  4  
               โครงการตามงบขอจ่ายขาดเงินทุนสำรองสะสมฯประจำปีงบประมาณ  2559 ดังนี้
1. โครงการซ่อมแซมถนนลาดยางสายไสจันทร์  หมู่ที่6
2. โครงการซ่อมแซมถนนลาดยางสายบ้านม่วงทอง  หมู่ที่6
3. โครงการซ่อมแซมถนนลาดยางสายโรงประชุม ม.10-สายหนองพลี ม.6  หมู่ที่10
4. โครงการซ่อมแซมถนนลาดยางสายสามแยกบ้านกำนันวิชัย-ต่อเขต ม.14  หมู่ที่12
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ  สำหรับวาระนี้ก็เป็นการขอเปลี่ยนแปลงรายละเอียดเหมือนกันวาระที่แล้วคือขอซ่อมโดยใช้ปริมาตรพื้นผิวในการซ่อมเป็นหลักเพื่อให้สามารถดำเนินการโครงการได้ตามความต้องการ โดยเป็นงบประมาณที่ตั้งจ่ายจากเงินทุนสำรองเงินสะสม ซึ่งสภาฯได้อนุมัติให้จ่ายไปแล้วเมื่อการประชุมครั้งที่ผ่านมา จึงขออนุมัติเปลี่ยนแปลงคำชี้แจงใหม่(รายละเอียดตามที่แนบส่งให้สมาชิก)
ประธานสภาฯ	มีสมาชิกท่านใดต้องการจะสอบถามเพิ่มเติมหรือไม่  ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่เห็นชอบเปลี่ยนแปลงรายละเอียดโครงการซ่อมแซมถนนลาดยางสายต่างๆ จำนวน  4  โครงการตามงบขอจ่ายขาดเงินทุนสำรองสะสมฯ ประจำปีงบประมาณ  2559  โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบเปลี่ยนแปลงรายละเอียดโครงการซ่อมแซมถนนลาดยางสายต่างๆ จำนวน  4  โครงการตามงบขอจ่ายขาดเงินทุนสำรองสะสมฯ ประจำปีงบประมาณ  2559  โปรดยกมือขึ้น
มติที่ประชุม	เห็นชอบ
3.6  เรื่อง  ขอเปลี่ยนแปลงรายละเอียดโครงการปรับปรุงและขยายเขตประปาหมู่บ้านสายบ้านนาย
               ประกอบ  อักษรนำ – บ้านนายจิรศักดิ์  ไชยรัตน์  หมู่ที่ 2    
ประธานสภาฯ	ขอเชิญท่านนายก  อบต.
นายชัยพิภัทร  รัตนบุรี	เรียนท่านประธานสภาฯ  ทำไมเราถึงต้องขอเปลี่ยนแปลงรายละเอียดโครงการตัวนี้เนื่องจากว่าที่ผ่านมาเราอนุมัติที่จะขยายเขตระบบประปาเส้นนี้โดยใช้งบประมาณจากเงินทุนสำรองจ่ายเงินสะสมแต่เมื่อเราอนุมัติงบประมาณไปแล้วแต่พอดีว่ามีงบประมาณอีกตัวหนึ่งที่มาทับซ้อนก็คือถังประปาของของหมู่บ้านที่ได้มาในยอดเงินสามล้านกว่าบาทมีการขยายท่อเมนประปาทับเส้นทางเส้นนี้เราก็เลยขอเปลี่ยนแปลงรายละเอียด  ผมก็ต้องขอให้ท่านสมาชิกหมู่ที่ 2  ได้อธิบายเพิ่มเติม
ประธานสภาฯ	เชิญท่านเสริมศักดิ์  พฤกษพนม
นายเสริมศักดิ์  พฤกษพนม	เรียนท่านประธานสภาฯ  ผมนายเสริมศักดิ์  พฤกษพนม  ส.อบต.หมู่ที่ 2  สำหรับโครงการนี้ก็มีรายละเอียดเก่าและรายละเอียดใหม่ดังนี้
	ข้อความเดิม
	โครงการปรับปรุงและขยายเขตประปาหมู่บ้านสายบ้านนายประกอบ  อักษรนำ – บ้านนายจิรศักดิ์  ไชยรัตน์  หมู่ที่ 2  ตั้งไว้  167,000  บาท   เพื่อจ่ายเป็นค่าปรับปรุงและขยายเขตประปาหมู่บ้านสายบ้านนายประกอบ  อักษรนำ – บ้านนายจิรศักดิ์  ไชยรัตน์  หมู่ที่ 2  ตำบลนาไม้ไผ่  อำเภอทุ่งสง  จังหวัดนครศรีธรรมราช  โดยทำการขุดดินวางท่อ  PVC  ชั้น 8.5  ขนาด 2 นิ้ว จำนวน  313  ท่อน  ข้อต่อสามทางลด  PVC  ขนาด 2 นิ้ว x ½  นิ้ว  จำนวน  10  อัน  ระยะทาง  1,252  เมตร  จุดเริ่มต้น โครงการพิกัด 08° 06 ´ 49.08” E 099° 36´  19.93”   จุดสิ้นสุดโครงการ  พิกัด N พิกัด 08° 06 ´ 59.63” E 099° 36´  45.67”  รายละเอียดตามแบบแปลนและรายการที่องค์การบริหารส่วนตำบลนาไม้ไผ่กำหนดพร้อมติดตั้งป้ายโครงการจำนวน  2  ป้าย
	ข้อความใหม่
	โครงการปรับปรุงและขยายเขตประปาหมู่บ้าน  หมู่ที่ 2  ตั้งไว้  167,000  บาท  เพื่อจ่ายเป็นค่าปรับปรุงและขยายเขตประปาหมู่บ้าน  หมู่ที่ 2  ตำบลนาไม้ไผ่  อำเภอทุ่งสง  จังหวัดนครศรีธรรมราช  ระยะยาว  1,252  เมตร  ดังนี้  จุดที่ 1  จากบ้านนางห่วง  รัตนคช – บ้านนายเฉลิม  แวววรรณจิตร์  จุดที่2  จากบ้านนายชม  รอดสีเสน  -  บ้านนายเสริมศักดิ์  พฤกษพนม  จุดที่ 3  จากบ้านนายนุ่น  คงยงค์  - เขต ม. 12  จุดที่ 4  จากท่อบล็อกหน้าบ้านนายวัชรา  พฤกษพนม  -  บ้านนายจำนง  บัวบาน    จุดที่  5  จากสามแยกบ้านนางสมบูรณ์  ไชยรัตน์  -  บ้านนางเอื้อน  เพชรสีเงิน  โดยทำการขุดดินวางท่อ  PVC  ชั้น 8.5  ขนาด 2  นิ้ว  จำนวน  313  ท่อน  ข้อต่อสามทางลด PVC  ขนาด 2 นิ้ว x ½  นิ้ว  จำนวน  10  อัน  ระยะทาง  1,252  เมตร  รายละเอียดตามแบบแปลนและรายการที่องค์การบริหารส่วนตำบลนาไม้ไผ่กำหนดพร้อมติดตั้งป้ายโครงการจำนวน  2  ป้าย
ประธานสภาฯ	มีสมาชิกท่านใดต้องการสอบถามเพิ่มเติมหรือไม่  ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่เห็นชอบเปลี่ยนแปลงรายละเอียดโครงการปรับปรุงและขยายเขตประปาหมู่บ้านสายบ้านนายประกอบ  อักษรนำ – บ้านนายจิรศักดิ์  ไชยรัตน์  หมู่ที่ 2    โปรดยกมือขึ้น/  ไม่มีนะครับ
ประธานสภาฯ	สมาชิกท่านใดเห็นชอบเปลี่ยนแปลงรายละเอียดโครงการปรับปรุงและขยายเขตประปาหมู่บ้านสายบ้านนายประกอบ  อักษรนำ – บ้านนายจิรศักดิ์  ไชยรัตน์  หมู่ที่ 2    โปรดยกมือขึ้น
มติที่ประชุม	เห็นชอบ
ระเบียบวาระที่  4  เรื่องสืบเนื่อง (ถ้ามี)
ระเบียบวาระที่  5  เรื่องอื่นๆ  
ประธานสภาฯ	ขอเชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ผ่านไปยังเลขานุการฯ ขอเสนอว่าการที่เปลี่ยนแปลงโครงการ/แผนงานอะไรควรมีรายละเอียดเอกสารให้กับสมาชิกที่สมบูรณ์ ชัดเจนเพื่อใช้ประกอบการพิจารณาอนุมัติ
ที่ประชุม	รับทราบ


     ประธานสภาฯ         	ประธานกล่าวปิดการประชุมเวลา  15.00  น.

